Source: http://www.sirpakauppinen.fi/node/835
Timestamp: 2019-11-18 18:23:02+00:00
Document Index: 12796689

Matched Legal Cases: ['§ 23', '§ 7', 'kko ', 'kko ', 'kko ', 'kko ']

Valtuustoaloite avoimuuden parantamiseksi Vantaan kaupungin konsernissa | Sirpa "Siru" Kauppinen
Haluan kiittää lämpimästi allekirjoittajia joita tuli runsaasti kaikista ryhmistä - yhteensä 30. Lisää aloitteesta blogissa Avoimuutta ja läpinäkyvyyttä kaupunkikonserniin.
Tässä kaupunginhllituksen käsittelyä - otteet pöytäkirjasta:
"Konsernipalveluiden toimiala katsoo, että kaupungin tytäryhtiöiden toiminnan läpinäkyvyys ja avoimuus toteutuvat kaupunginvaltuuston hyväksymän konsernistrategian mukaisesti. Konsernipalveluiden toimiala toteaa, että kaupungin tytäryhteisöissä noudatetaan jo nyt konsernistrategian mukaisesti mahdollisimman pitkälle kaupungin avoimuusperiaatetta ja viestintästrategiaa. Tytäryhtiöiden hallitusten esityslistat ja pöytäkirjat ovat yhtiön sisäisiä asiakirjoja eivätkä ne siten niiden luonteen vuoksi ole julkisia. Sitä vastoin mm. yhtiöiden tilinpäätökset ja tilintarkastuskertomukset ovat julkisia asiakirjoja.
Kaupunginhallitus 10.2.2014 § 23 Konsernipalveluiden apulaiskaupunginjohtajan esitys: Päätetään a) antaa valtuutettu Sirpa Kauppiselle ja usealle muulle aloitteen allekirjoittaneelle valtuutetulle konsernipalveluiden esityksen mukainen kaupunginhallituksen vastaus, ja b) esittää kaupunginvaltuustolle merkittäväksi kaupunginhallituksen vastaus tiedoksi. Käsittely: Merkittiin, että asian esittelijänä toimi kaupunginjohtaja Kari Nenonen. Päätös: Päätettiin yksimielisesti jättää asia pöydälle kaupunginhallituksen seuraavaan kokoukseen.
Kaupunginhallitus 3.3.2014 § 7 Kaupunginjohtajan esitys:
a) antaa valtuutettu Sirpa Kauppiselle ja usealle muulle aloitteen allekirjoittaneelle valtuutetulle konsernipalveluiden esityksen mukainen kaupunginhallituksen vastaus, ja
b) esittää kaupunginvaltuustolle merkittäväksi kaupunginhallituksen vastaus tiedoksi. Käsittely: Kaupunginjohtaja muutti käydyn keskustelun pohjalta aloitevastauksen viimeisen kappaleen kuuluman seuraavasti:
”Konsernipalveluiden toimiala katsoo, että kaupungin tytäryhtiöiden toiminnan läpinäkyvyys ja avoimuus toteutuvat kaupunginvaltuuston hyväksymän konsernistrategian mukaisesti. Konsernipalveluiden toimiala toteaa, että kaupungin tytäryhteisöissä noudatetaan jo nyt konsernistrategian mukaisesti mahdollisimman pitkälle kaupungin avoimuusperiaatetta ja viestintästrategiaa. Muun muassa yhtiöiden tilinpäätökset ja tilintarkastuskertomukset ovat julkisia asiakirjoja.”
Kaupunginhallituksen jäsen Sirpa Kauppinen esitti, että vastauksen viimeinen kappale muutetaan muotoon:
”Konsernipalveluiden toimiala katsoo, että kaupungin tytäryhtiöiden toiminnan läpinäkyvyys ja avoimuus toteutuvat kaupunginvaltuuston hyväksymän konsernistrategian mukaisesti. Konsernipalveluiden toimiala toteaa, että kaupungin tytäryhteisöissä noudatetaan konsernistrategian mukaisesti mahdollisimman pitkälle kaupungin avoimuusperiaatetta ja viestintästrategiaa. Kaupungin sataprosenttisesti omistamissa yhtiöissä noudatetaan soveltuvin osin kuntalain mukaista avoimuusperiaatetta. Yhtiöiden tilinpäätökset ja tilintarkastuskertomukset ovat julkisia asiakirjoja.”
Kaupunginhallituksen jäsen Pirkko Kotila kannatti Kauppisen esitystä.
Puheenjohtaja totesi, että asiasta joudutaan äänestämään ja teki seuraavanlaisen äänestysesityksen: he, jotka kannattavat kaupunginjohtajan esitystä, äänestävät jaa, ja he, jotka kannattavat kaupunginhallituksen jäsen Kauppisen esitystä, äänestävät ei. Äänestysesitys hyväksyttiin.
Äänestyksessä annettiin 15 jaa-ääntä (Bruun, Hurri, Hämäläinen, Jääskeläinen, Karlsson, Kokko, Letto, Multala, Mäkinen, Mäntynen, Niemelä, Niinistö, Orpana, Ranto, Weckman) ja 2 ei-ääntä (Kauppinen, Kotila). Puheenjohtaja totesi muutosesityksen tulleen hylätyksi. Päätös: Hyväksyttiin esitys käsittelykohdassa mainitulla, kaupunginjohtajan kokouksessa tekemällä muutoksella."
Kaupunginvaltuustossa asiasta äänestettiin 7.4.2014:
Valtuutettu Sirpa Kauppinen teki seuraavan palautusesityksen
"Viidennes kuntapalveluista on yhtiöitetty. Tämän vuoksi osa kuntapalveluista on siirtynyt pois avoimuuden piiristä. Kuntalaisten olisi kuitenkin oikeus tietää miten heidän rahojaan käytetään. Osakeyhtiölaki ei estä sitä, että yhtiöt toimivat avoimesti Se on valinta. Teen palautusesityksen näillä eväillä: Kaupungin sataprosenttisesti omistamien yhtiöiden tulisi noudattaa soveltuvin osin kuntalain mukaista avoimuutta."
Valtuutettu Jussi Saramo kannatti palautusesitystä.
Puheenjohtaja totesi asiasta jouduttavan äänestämään ja teki seuraavan äänestysesityksen: He, jotka kannattavat kaupunginhallituksen esitystä äänestävät jaa, ja he, jotka kannattavat valtuutettu Sirpa Kauppisen esitystä äänestävät ei. Äänestysesitys hyväksyttiin. Äänestyksessä annettiin 49 jaa-ääntä ja 18 ei-ääntä, joten palautusesitys tuli hylätyksi. Päätös: Hyväksyttiin kaupunginhallituksen esitys. Lisäksi merkittiin, että Vihreä valtuustoryhmä jätti asiaan seuraavan pöytäkirjalausuman, johon Vasemmistoliiton valtuustoryhmä yhtyi ”Kaupungin sataprosenttisesti omistamissa yhtiöissä tulee noudattaa soveltuvin osin kuntalain mukaista avoimuusperiaatetta.”
Avoimuuden puolesta äänestivät:
Sini Alèn Irja Ansalehto-Salmi Anssi Aura Jouni Herranen Johannes Hirvaskoski Juha Hirvonen Jaana Huhta Timo Juurikkala Jari Jääskeläinen Sirpa Kauppinen Anniina Kostilainen Mika Niikko Vaula Norrena Heidi Rosbäck Jussi Saramo Minttu Sillanpää Kati Tyystjärvi Riikka Åstrand
Asiakirjojen salaisuutta kannattivat:
Faysal Abdi Matti Aittakallio Pirjo Ala-Kapee-Hakulinen Timo Auvinen Susanna Bruun. Tuire Fjäder Jukka Hako Maija Hurri Eila Hyttinen Göran Härmälä Jouko Jääskeläinen Lauri Kaira Timo Karén Patrik Karlsson Ulla Kaukola Kimmo Kiljunen Petri Koivuniemi Marilla Kortesalmi Marja Kyyrö Sirkka-Liisa Kähärä Hannu Kärkkäinen Päivi Laakso Paula Lehmuskallio Janne Leppänen Pirkko Letto Antti Lindtman Juha Malmi Tapani Mäkinen Taisto Mäntynen Jukka Mölsä Johannes Nieminen Mari Niemi-Saari Jaakko Niinistö Lasse Norres Carita Orlando Anitta Orpana Jari Porthén Seija Puha Tiina-Maaria Päivinen Sakari Rokkanen Jari Sainio Ulla Sajaniemi Mia Salminvuo Juha Simonen Ranbir Sodhi Kaarina Suonperä Juha Tenhunen Markku Weckman Raija Virta